
UDHËZIM
Nr. 32, datë 29.12.2017

PËR DISA NDRYSHIME NË UDHËZIMIN NR. 17, DATË 3.8.2016, 
“PËR PROCEDURAT DHE KRITERET PËR NJOHJEN DHE NJËSIMIN 
NË REPUBLIKËN E SHQIPËRISË, 
TË DIPLOMAVE, CERTIFIKATAVE, GRADAVE SHKENCORE DHE TITUJVE AKADEMIKË TË LËSHUAR NGA INSTITUCIONET E HUAJA TË ARSIMIT TË LARTË DHE INSTITUCIONE 
TË TJERA TË AUTORIZUARA, 
JASHTË VENDIT”

Në mbështetje të nenit 102 të Kushtetutës së Republikës së Shqipërisë dhe të nenit 92, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”,

UDHËZOJ:

Në udhëzimin nr. 17, datë 3.8.2016, të ministrit të Arsimit dhe Sportit, “Për përcaktimin e kritereve, masës dhe procedurave për përfituesit nga fondi i ekselencës për studentët e shkëlqyer dhe nëpunësit e administratës shtetërore”, bëhen ndryshimet dhe shtesat e mëposhtme:
1. Në pikën 1, të kreut III, germa “d” ndryshon si më poshtë vijon:
“d) Fotokopje e kartës së identitetit ose të pasaportës (vetëm për shtetasit e huaj).”.
2. Në pikën 2, të kreut III, germat “c”, “d”, “e” dhe “f” shfuqizohen. 
3. Në pikën 2, të kreut III, germa “g” ndryshon si më poshtë: 
 “g) Fotokopje e kartës së identitetit ose të pasaportës (vetëm për shtetasit e huaj).”.
4. Në pikën 3, të kreut III, germat “d”, “f” dhe “i” shfuqizohen.
5. Në pikën 3, të kreut III, germa “g” ndryshon si më poshtë: 
“g) Fotokopje e kartës së identitetit ose të pasaportës (vetëm për shtetasit e huaj).”.
6. Në pikën 3, të kreut III, pika “iii”, germa “h” ndryshon si më poshtë: 



“iii) Botime të punimeve shkencore në organe shkencore ndërkombëtare.”.
Ky udhëzim hyn në fuqi pas botimit në Fletoren Zyrtare. 

 MINISTRI I ARSIMIT, SPORTIT 
DHE RINISË
Lindita Nikolla 

UDHËZIM
Nr. 33, datë 29.12.2017

PËR DISA NDRYSHIME NË UDHËZIMIN NR. 16, DATË 1.8.2014, 
“PËR PËRCAKTIMIN E KRITEREVE, MASËS DHE PROCEDURAVE PËR PËRFITUESIT NGA FONDI 
I EKSELENCËS PËR STUDENTËT 
E SHKËLQYER DHE NËPUNËSIT 
E ADMINISTRATËS SHTETËRORE”

Në mbështetje të nenit 102 të Kushtetutës, të ligjit nr. 80/2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”; të ligjit nr. 9936, datë 26.6.2008, “Për menaxhimin e sistemit buxhetor të Republikës së Shqipërisë”, të ndryshuar dhe vendimit nr. 483, datë 16.7.2014, të Këshillit të Ministrave, “Për mbështetjen financiare të studentëve të shkëlqyer dhe të nëpunësve civilë të administratës shtetërore (fondi i ekselencës)”, 

UDHËZOJ:

Në udhëzimin nr. 16, datë 1.8.2014, të ministrit të Arsimit dhe Sportit “Për përcaktimin e kritereve, masës dhe procedurave për përfituesit nga fondi i ekselencës për studentët e shkëlqyer dhe nëpunësit e administratës shtetërore”, bëhen ndryshimet dhe shtesat e mëposhtme:
1. Pas pikës 6, të kreut I, të shtohet pika 6.1 si më poshtë:
“6.1 Aplikimi fillestar duhet të përmbajë dokumentet e parashikuara në shtojcën 1 bashkëlidhur këtij udhëzimi.”.
2. Pika 9.2, e kreut I, ndryshon si më poshtë vijon:
“9.2 Faza e përzgjedhjes përfundimtare:
a) KP-ja kryen intervistën me të gjithë kandidatët e vlerësuar pozitivisht nga përzgjedhja paraprake. Intervista kryhet në prezencë të kandidatit ose në rrugë telematike kur ai ndodhet jashtë vendit. 
b) Kandidati, 3 ditë pas intervistës me KP-në, plotëson aplikimin me dokumentacionin e kërkuar në shtojcën 4 të këtij udhëzimi.
c) KP-ja, mbi bazën e rezultateve të përzgjedhjes së parë të intervistës, si dhe të dokumentacionit të aplikimit me dokumentacionin e kërkuar në pikën “b”, bën vlerësimin përfundimtar të kandidatëve.
d) Vendimet (procesverbalet e mbledhjes) e KP-së i bashkëlidhen urdhrit të ministres për shpalljen e kandidatëve fitues, ku është parashikuar edhe masa e bursës së akorduar secilit prej tyre.”.
3. Shtojca nr. 1 dhe shtojca nr. 2 zëvendësohen me shtojcat nr. 1/1 dhe nr. 2/2 bashkëlidhur dhe pjesë përbërëse e këtij udhëzimi.
4. Pas shtojcës nr. 3 shtohet shtojca nr. 4 bashkëlidhur dhe pjesë përbërëse e këtij udhëzimi.
Ky udhëzim hyn në fuqi pas botimit në Fletoren Zyrtare.

MINISTRI I ARSIMIT, SPORTIT 
DHE RINISË
Lindita Nikolla 

SHTOJCA NR. 1/1

1. DOKUMENTET PËR BURSA TË POSAÇME PËR STUDENTËT QË NDJEKIN JASHTË SHTETIT CIKLIN E PARË DHE TË DYTË
Dokumente që duhet të paraqesin kandidatët:
1. Formular aplikimi (formati shkarkohet nga website-i i MASR-së: www.arsimi.gov.al);
2. Diplomat universitare të ciklit të parë dhe/ose të dytë të studimeve universitare, së bashku me aneksin e notave;
3. Letër pranimi nga institucioni pritës i arsimit të lartë.
2. BURSA TË POSAÇME PËR STUDENTËT QË NDJEKIN STUDIMET E DOKTORATËS JASHTË VENDIT. 
Dokumente që duhet të paraqesin kandidatët janë:
1. Formular aplikimi (formati shkarkohet nga website-i i MASR-së: www.arsimi.gov.al);
2. Diplomat e studimeve universitare të ciklit të parë dhe të dytë, së bashku me aneksin e notave; 
3. Letër pranimi nga institucioni pritës i arsimit të lartë ku të përcaktohet programi i doktoratës ku kandidati është pranuar, kohëzgjatja zyrtare e studimeve të doktoratës dhe udhëheqësi shkencor;
4. Projektideja e temës së doktoratës, në të cilën të paraqitet qartësisht: objekti kryesor i studimit, metodologjia (në varësi të llojit të disiplinës), literatura kryesore që është përdorur apo që do të përdoret potencialisht.
3. BURSA TË POSAÇME PËR NËPUNËSIT E ADMINISTRATËS SHTETËRORE
Dokumente që duhet të paraqesin kandidatët janë:
1. Formular aplikimi (formati shkarkohet nga website-i i MASR-së: www.arsimi.gov.al);
2. Letër pranimi nga institucioni pritës i arsimit të lartë;
3. Miratimin e titullarit të institucionit të administratës shtetërore ku punon nëpunësi, sipas formatit të parashikuar në shtojcën 3 të këtij udhëzimi.
[bookmark: _GoBack]
SHTOJCA NR. 2/2
DOKUMENTET QË DUHET TË DORËZOJNË APLIKANTËT QË DO TË NDJEKIN STUDIMET E VITIT TË DYTË 
E MË TEJ

1. BURSA E POSAÇME PËR STUDENTËT QË NDJEKIN JASHTË SHTETIT CIKLIN E PARË DHE TË DYTË 
1. Formular aplikimi (formati shkarkohet nga website-i i MASR-së: www.arsimi.gov.al); 
2. Certifikatë e notave dhe detyrimeve të shlyera nga kandidati për vitin akademik të mëparshëm dhe planin e studimit për programin që ndjek kandidati në universitetin pritës;
3. Vërtetim nga universiteti pritës mbi mbështetjen financiare nga ana e tij për kandidatin, si dhe masën e financimit (origjinale ose fotokopje e noterizuar);
4. Dokumentacionin justifikues financiar të shpenzimeve që mbulojnë vlerën e bursës së akorduar.
2. BURSA E POSAÇME PËR STUDENTËT E NDËRMJETËM QË NDJEKIN JASHTË STUDIMET E DOKTORATËS
1. Formular aplikimi (formati shkarkohet nga website-i i MASR-së: www.arsimi.gov.al.);
2. Deklaratë nga institucioni i arsimit të lartë për periudhën e qëndrimit dhe frekuentimit të institucionit ku kryhet doktorata nga ana e kandidatit (origjinale);
3. Vërtetim i institucionit pritës mbi ciklet e leksioneve të ndjekura dhe rezultatet e arritura (nëse ka) (origjinale); 
4. Artikuj të botuar (nëse ka) (origjinale); 
5. Raporti i ndërmjetëm i nënshkruar nga udhëheqësi shkencor, në të cilin të përmblidhet gjithë veprimtaria shkencore e kryer gjatë vitit akademik të mbështetur me bursë dhe parashikimi për vitin pasardhës akademik (origjinale);
6. Vërtetim nga universiteti pritës mbi mbështetjen ose jo financiare nga ana e tij për kandidatin, si dhe masën e financimit (origjinale ose fotokopje e noterizuar); 
7. Dokumentacion justifikues financiar të shpenzimeve që mbulojnë vlerën e bursës së akorduar. 

SHTOJCA NR. 3
EMBLEMA E INSTITUCIONIT

Nr. ______ prot.												 		               Tiranë, më __.__.__

AUTORIZIM

Autorizoj z/znj. _____________, të aplikojë në Programin e Fondit të Ekselencës, pranë Ministrisë së Arsimit, Sportit dhe Rinisë, për mbështetje financiare për kryerjen e studimeve master, në fushën e _________________, në universitetin ____________________.

Titullari i institucionit

Firma

Vula

SHTOJCA NR. 4

1. DOKUMENTET QË DUHET TË PARAQESË KANDIDATI PËR STUDIMET E CIKLIT TË PARË DHE TË DYTË:
2. Formular aplikimi (formati shkarkohet nga website -i i MASR-së: www.arsimi.gov.al);
3. Kopje të pasaportës/kartës së identitetit;
4. Vërtetim të qendrës së banimit;
5. CV e hollësishme e shoqëruar me dokumen-tacionin që vërteton të dhënat në CV;
6. Dokument që vërteton përfundimin me sukses të studimeve të shkollës së mesme (dëftesë pjekurie, certifikatë e maturës shtetërore etj.) dhe/ose e diplomës së përfundimit të ciklit të parë të studimeve universitare. Këto dokumente duhet të dorëzohen si fotokopje të noterizuara;
7. Letër pranimi nga institucioni pritës i arsimit të lartë (origjinale ose fotokopje e noterizuar);
8. Planin e studimit për programin që do të ndjekë kandidati në universitetin pritës;
9. Një parashikim të detajuar të kostos së studimeve të lëshuar nga universiteti pritës, si dhe një vërtetim nga universiteti pritës mbi mbështetjen ose jo financiare nga ana e tij për kandidatin, si dhe masën e financimit (origjinale ose fotokopje e noterizuar);
10. Në rast bashkëfinancimi ndërmjet MASR-së dhe organizatave, fondacioneve dhe institucioneve vendëse ose të huaja të paraqitet kopje e noterizuar e dokumentacionit që vërteton marrjen nga kandidati të bursës nga organizatat, fondacionet dhe institucionet vendëse ose të huaja (përjashtuar ato shtetërore);
11. Tri rekomandime origjinale për cilësitë e kandidatit.
2. DOKUMENTET QË DUHET TË PARAQESË KANDIDATI PËR STUDIMET E DOKTORATËS:
1. Formular aplikimi (formati shkarkohet nga website -i i MASR-së: www.arsimi.gov.al);
2. Kopje të pasaportës/kartës së identitetit;
3. Vërtetim të qendrës së banimit;
4. CV e hollësishme e shoqëruar me dokumentacionin që vërteton të dhënat në CV;
5. Diplomat e noterizuara të studimeve universitare të ciklit të parë dhe të dytë, së bashku me aneksin e notave (fotokopje e noterizuar);
6. Letër pranimi nga institucioni pritës i arsimit të lartë ku të përcaktohet programi i doktoratës ku kandidati është pranuar, kohëzgjatja zyrtare e studimeve të doktoratës dhe udhëheqësi shkencor (origjinale ose kopje e noterizuar);
7. Vërtetim nga institucioni pritës mbi financimin eventual të plotë ose të pjesshëm të studimeve të doktoratës së kandidatit (origjinale ose fotokopje e noterizuar);
8. Në rast bashkëfinancimi ndërmjet MASR-së dhe organizatave, fondacioneve dhe institucioneve vendëse ose te huaja të paraqitet kopje e noterizuar e dokumentacionit që vërteton marrjen nga kandidati të bursës nga organizatat, fondacionet dhe institucionet vendëse ose të huaja (përjashtuar ato shtetërore);

9. Projektideja e temës së doktoratës, në të cilën të paraqitet qartësisht: objekti kryesor i studimit, metodologjia (në varësi të llojit të disiplinës), literatura kryesore që është përdorur apo që do të përdoret potencialisht;
10. Tri rekomandime për cilësitë dhe nivelin e kandidatit (referentët duhet të jenë persona që e njohin mirë kandidatin dhe kanë së paku gradën “doktor” ose janë figura të njohura në fushat e shkencës, kulturës, ekonomisë, politikës etj.).
3. DOKUMENTET QË DUHET TË PARAQESË KANDIDATI NËPUNËS I ADMINISTRATËS SHTETËRORE PËR STUDIMET MASTER:
1. Formular aplikimi (formati shkarkohet nga website -i i MASR-së: www.arsimi.gov.al);
2. Kopje të pasaportës/kartës së identitetit;
3. Vërtetim të qendrës së banimit;
4. CV e hollësishme e shoqëruar me dokumentacionin që vërteton të dhënat në CV;
5. Diplomat universitare te ciklit të parë dhe/ose të dytë të studimeve universitare. Këto dokumente duhet të dorëzohen si fotokopje të noterizuara.
6. Letër pranimi nga institucioni pritës i arsimit të lartë (origjinale ose fotokopje e noterizuar);
7. Një parashikim të detajuar të kostos së studimeve të lëshuar nga universiteti pritës, si dhe një vërtetim nga universiteti pritës mbi mbështetjen ose jo financiare nga ana e tij për kandidatin, si dhe masën e financimit (origjinale ose fotokopje e noterizuar).
8. Në rast bashkëfinancimi ndërmjet MASR-së dhe organizatave, fondacioneve dhe institucioneve vendëse ose të huaja të paraqitet kopje e noterizuar e dokumentacionit që vërteton marrjen nga kandidati të bursës nga organizatat, fondacionet dhe institucionet vendëse ose të huaja (përjashtuar ato shtetërore).
9. Tri rekomandime origjinale për cilësitë e kandidatit.
10. Miratimin e titullarit të institucionit të administratës shtetërore ku punon nëpunësi, sipas formatit të parashikuar në udhëzim.

